**1168/2021. (VI. 17.) XI.ÖK határozat**

|  |
| --- |
| Budapest Főváros XI. Kerület Újbuda Önkormányzata Képviselő-testületea mai ülésének napirendi vitája során az alábbi döntéseket hozta:  |
| a) | 16 igen szavazattal, ellenszavazat nélkül, 6 tartózkodással elfogadta azt a módosító javaslatot, miszerint a 36./ Bizottsági tag megválasztása c. napirendi pontot ma ne tárgyalják; |
| b) | 6 igen szavazattal, 16 ellenszavazattal, tartózkodás nélkül nem fogadta el azt a módosító javaslatot, miszerint a 3./ Ingatlanhasznosítási pályázatok értékelése napirendi pont esetében az ingatlanokról egyesével tárgyaljanak és szavazzanak; |
| c) | 10 igen szavazattal, 6 ellenszavazattal és 6 tartózkodással nem fogadta el azt a módosító javaslatot, miszerint a 31./ A dr. Czeglédy és Társai Ügyvédi Irodával kötött megbízási szerződések felmondása és a 32./ Ügyvédi megbízások felülvizsgálata című napirendeket ma ne tárgyalják; |
| d) | 6 igen szavazattal, 15 ellenszavazattal és 1 tartózkodással nem fogadta el azt a módosító javaslatot, miszerint a 3./ Ingatlanhasznosítási pályázatok értékelése című napirendi pont címében az „Ingatlanhasznosítási” szó helyett az „Ingatlaneladási” szó szerepeljen; |
| e) | 22 igen szavazattal, ellenszavazat és tartózkodás nélkül – minősített szótöbbséggel – elfogadta azt a javaslatot, hogy az Ingatlan térítésmentes tulajdonba adása a Magyarországi Evangélikus Egyház számára óvoda építése és működtetése céljából című napirendi pont 33./ napirendi pontként sürgősséggel kerüljön megtárgyalásra; |
| f) | 22 igen szavazattal, ellenszavazat és tartózkodás nélkül – minősített szótöbbséggel – elfogadta azt a javaslatot, hogy az Előzetes kötelezettségvállalás belterületi utak szilárd burkolattal történő ellátásához című napirendi pont 34./ napirendi pontként sürgősséggel kerüljön megtárgyalásra; |
| g) | 22 igen szavazattal, ellenszavazat és tartózkodás nélkül – minősített szótöbbséggel – elfogadta azt a javaslatot, hogy a 4,/, 5./, 6./, 13./, 15./, 16./, 35./ és a 38./ napirendi pontok gyorsított eljárásban kerüljenek megtárgyalásra. |